stanford-oval/wikipedia huggingface dataset:
J. Bruce Ismay

J. Bruce Ismay
Joseph Bruce Ismay (12. joulukuuta 1862 – 17. lokakuuta 1937) oli englantilainen liikemies, joka oli White Star Line -laivayhtiön johtaja. Hän oli mukana RMS Titanicin neitsytmatkalla ja joutui onnettomuudesta pelastuttuaan julkisen halveksunnan kohteeksi.
Muuta

Vuonna 1997 ensi-iltansa saaneessa menestyselokuvassa Titanic Ismayta näytteli Jonathan Hyde. Irlantilainen runoilija Derek Mahon kirjoitti Bruce Ismaystä runon, joka tunnettiin alun perin nimellä "Bruce Ismay's Soliloquy", mutta Mahon nimesi runon myöhemmin uudelleen "After the Titanic".
Kirjallisuutta

Wilton J. Oldham: The Ismay Line
Frances Wilson: How to Survive the Titanic or The Sinking of J. Bruce Ismay
Aiheesta muualla

Lisätietoa Ismaysta (englanniksi)
Bruce Ismayn kuulustelu New Yorkissa 1912.
Jean-Louis Jobidon

Jean-Louis Jobidon (18. marraskuuta 1916 Château-Richer – 14. huhtikuuta 1997) oli Malawissa toiminut kanadalainen roomalaiskatolinen piispa. Hänet vihittiin Afrikan lähetyssaarnaajien (Valkoisten isien) papiksi 19. kesäkuuta 1943 ja nimitettiin Northern Nyassan apostolisen prefektuurin johtoon 3. tammikuuta 1958. Apostolisesta prefektuurista tehtiin 17. tammikuuta 1961 Mzuzun hiippakunta, ja Jobidon jatkoi sen johtamista piispana. Hänet konsekroi 22. toukokuuta Maurice Roy, jota avustivat Charles-Omer Garant ja Charles Msakila.
Jobidon osallistui Vatikaanin toiseen kirkolliskokoukseen. Hän erosi tehtävistään piispana 1. lokakuuta 1987.
Infiltraatio

Infiltraatio eli imeytyminen kuvaa pintaveden siirtymistä maaperän läpi pohjavedeksi. Varsinainen infiltraatio on sadeveden tunkeutumista maan pinnan läpi maaperään, suodanta taas infiltroituneen veden kulkua yhä alemmas pohjaveden rajaan saakka. Suodannan nopeus riippuu maaperän laadusta.
Jean-Louis Plouffe

Jean-Louis Plouffe (s. 29. lokakuuta 1940 Ottawa) on kanadalainen roomalaiskatolinen piispa. Hänet vihittiin papiksi Ottawan arkkihiippakuntaan 12. kesäkuuta 1965 ja nimitettiin Sault Sainte Marien hiippakunnan vihkipiispaksi sekä Lamzellan titulaaripiispaksi 12. joulukuuta 1986. Piispaksi vihkiminen seurasi 24. helmikuuta 1987. Pääkonsekraattorina toimi Marcel André J. Gervais, jota avustivat Jean Gratton ja Bernard Francis Pappin.
Plouffe sai 2. joulukuuta 1989 nimityksen Sault Sainte Marien piispaksi.
Jaiku

| Jaiku |
| --- | --- |

Verkkosivusto:  Jaiku.com
Kaupallinen:  kyllä
Tyyppi:  Virtuaaliyhteisö
Rekisteröinti:  kutsusta
Omistaja:  Google
Kehittäjä:  Jaiku Oy
Avattu:  Helmikuu 2006
Nykyinen tila:  lakkautettu
Jaiku oli internetissä ja matkapuhelimissa toimiva yhteisö- ja mikroblogipalvelu. Nimi Jaiku tuli sanoista haiku ja joiku. Jaikun tavoite oli olla viestintäväline ihmisten välillä heidän kertoessaan toisilleen mitä kokivat tai mitä tekivät. Jaiku ei ikinä saanut samanlaista suosiota ja käyttäjämääriä kuin kilpailijansa, joista merkittävin oli Twitter. Palvelu lakkautettiin 2012.
Historia

Jaiku Oy:n perustivat helmikuussa 2006 Jyri Engeström ja Petteri Koponen, itse palvelu julkaistiin saman vuoden heinäkuussa. 9. lokakuuta 2007 Google osti Jaikun. Palveluun ei saanut rekisteröityä tunnuksia kuin edellisten käyttäjien kutsusta.
14. tammikuuta 2009 Google ilmoitti lopettavansa useita palvelujaan ja Jaikun kehittämisen. Jaiku Engine julkaistiin vapaana ohjelmistona Apache Licensen alaisuudessa. 14. lokakuuta 2011 Google ilmoitti sulkevansa Jaiku-palvelun 15. tammikuuta 2012. Käyttäjillä oli mahdollisuus tallentaa heidän omat tietonsa Jaikusta.
Palvelu

Jaiku oli Web 2.0 -palvelu, jonka avulla oli mahdollista kirjoittaa jaikuja, eli lyhyitä viestejä, lähes mistä tahansa välineestä (matkapuhelin, internetselain, pikaviestinohjelma), sekä kommentoida niitä. Toinen olennainen ominaisuus oli pikaviestimistä tuttu läsnäolotieto, sekä kolmantena ominaisuutena mahdollisuus yhdistää muista palveluista, kuten Flickrista ja Last.fm:stä tulevia syötteitä yhdeksi kokonaisuudeksi.
Jaiku muodostui WWW-sivustosta ja vimpaimista, joilla pystyi käsitellä tietoja verkkoselaimen avulla ja liittää syötteitä muille sivuille. Nokian S60-alustalle tehty Jaiku Mobile -sovellus lisäsi läsnäolotieto-ominaisuuden puhelimen osoitekirjaan ja mahdollisti viestien kirjoittamisen matkapuhelimesta. Jaiku APIn, eli ohjelmointirajapinnan avulla kolmannen osapuolen kehittäjät pystyivät tekemään Jaiku-alustaa hyödyntäviä sovelluksia ja liittää sen sisältämiä tietoja muualle.
Aiheesta muualla

jaiku.com - palvelun kotisivut
Infiltrate•Destroy•Rebuild

Infiltrate, Destroy, Rebuild on Yhdysvaltalaisen rock-yhtyeen CKY:n toinen studioalbumi.
Albumi äänitettiin Marraskuu 2001 - Helmikuu 2002 aikana Eri studioilla jotka sijaitsivat mm. Hawaijilla, Pennsylvaniassa ja Kaliforniassa.
Albumin tuottajana toimi bändin pääkitaristi ja taustalaulaja Chad I Ginsburg yhdessä rytmikitaristin ja päälaulajan, Deron Millerin kanssa.
Albumi julkaistiin 24, Syyskuuta, 2002, Island Recordsin kautta. Albumi oli bändin ensimmäinen, joka pääsi näkyville US Billboard 200:n. Albumi sijoittui paikalle 99.
Toisinkuin bändin ensimmäinen studioalbumi, Volume 1, Infiltrate, Destroy, Rebuildin kappaleita käsikirjoitti muutkin kuin Miller. Mukaanlukien pääkitaristi Chad I Ginsburg ja Rumpali Jess Margera.
Albumin bassoraidat soitti Miller ja Ginsburg.
Albumin musiikkivideot tuotti Jess Margeran veli, Bam Margera, sekä Joe Frantz, jotka julkaistiin vuonna 2003 videoalbumille: Infiltrate, Destroy, Rebuild: The Video Album.
"Flesh Into Gear" julkaistiin albumin singlenä vuonna 2002. Single pääsi Billboard Mainstream Rock Chart, listan sijalle 38.
Aikaiset äänitteet kappaleista "Flesh Into Gear" (alkuperäinen nimi: "Sinking Fast"), "Sink Into The Underground", "Attached At The Hip", "Plastic Plan" (alkuperäinen nimi: "No Such Thing"), "Inhuman Creation Station", ja "Sporadic Movement" esiintyivät Bam Margeran, CKY2K ja CKY 3 - videoilla.
Infiltrate, Destroy, Rebuild oli bändin ensimmäinen albumi, joka sisälsi syntetisaattoreita, jotka soitti Miller ja Ginsburg.
Bändi aloitti kiertueen mainostaakseen albumia, mutta keskeytti kiertueen Guns N Roses - laulajan, Axl Rosen kutsuttua heidät Vancouveriin esiintymään lämmitysesityksenä bändin "Chinese Democracy" kiertueelle. Vain kolme päivää ennen kiertueen alkua, keikka peruttiin Rosen myöhästymisen takia.
Albumin Kesto: 33m 50s
Genret: Rock, Alternative Rock, Stoner Rock, Alternative Metal.
Infiltrate, Destroy, Rebuild kappaleet:
Escape From Hellview
Flesh Into Gear
Sink Into The Underground
Attached At The Hip
Frenetic Amnesic
Shock And Terror
Plastic Plan
Inhuman Creation Station
Sporadic Movement
Close Yet Far
Jesús Gil Manzano

| Gil Manzano |
| --- | --- |

Henkilötiedot
Koko nimi:  Jesús Gil Manzano
Syntynyt: 4. helmikuuta 1984 (ikä 40) Don Benito, Espanja
Jalkapallotuomari
Pituus:  178 senttimetriä
| Urheilijan ura> Tuomariura |
| --- | --- | --- | --- |
| Kaudet | Sarja | Ott    | Ott    |
| 2001–2006 2006–2009 2009–2012 2012– 2014– | Tercera Segunda B Segunda Primera FIFA |  |  |

Jesús Gil Manzano (s. 4. helmikuuta 1984 Don Benito, Espanja) on espanjalainen jalkapalloerotuomari. Hän on tuominnut maan pääsarjassa Primera Divisiónissa vuodesta 2012 lähtien. Kansainvälisenä erotuomarina hän toiminut vuodesta 2014 alkaen.
Ensimmäisen ottelunsa Primera Divisiónissa hän tuomitsi 25. elokuuta 2012, jossa kohtasivat Málaga ja Mallorca.
Gil Manzano oli tuomitsemassa kauden 2013–2014 Copa del Reyn puolivälieräottelua Racing Santanderin ja Real Sociedadin välillä, joka keskeytettiin ensimmäisen minuutin jälkeen Racing-pelaajien kieltäydyttyä pelaamasta ottelussa seuran palkanmaksuongelmien takia.
Aiheesta muualla

Jesús Gil Manzanon tilastot BDFutbol-sivustolla (englanniksi)
Israel Acrelius

Israel Acrelius
Israel Acrelius (4. joulukuuta 1714 – 25. huhtikuuta 1800) oli ruotsalainen luterilainen lähetyspappi. Hän syntyi Österåkerissa Ruotsissa vuonna 1714 Johan ja Sara Acreliuksen pojaksi.
Hän opiskeli Uppsalan yliopistossa ja valmistui vuonna 1743. Hän toimi pastorina Rialassa, Ruotsissa vuodesta 1745 ja siirtyi vastaavaan virkaan Wilmingtoniin, Delawareen vuonna 1749. Hän toimi sekä pastorina että rovastina Uuden Ruotsin seurakunnissa. Hän opiskeli englannin kielen, avusti saksalaisia luterilaisia Pennsylvaniassa ja keräsi merkittäviä eläintieteellisiä, kasvitieteellisiä ja geologisia kokoelmia. Hän palasi Ruotsiin vuonna 1756 ja tuli Fellingsbron kirkon pastoriksi vuonna 1758. Pian tämän jälkeen, vuonna 1759, hän julkaisi Uuden Ruotsin historian, joka oli uskonnollinen ja maallinen historiikki alueesta. Hän kuoli vuonna 1800.
Jimmie Lunceford

Lunceford vuonna 1946
James Melvin ”Jimmie” Lunceford (6. kesäkuuta 1902 – 12. heinäkuuta 1947) oli yhdysvaltalainen jazzsaksofonisti ja orkesterinjohtaja swing-aikakaudella.
Elämä ja ura

Lunceford syntyi Fultonissa Mississippin osavaltiossa. Perheen asuessa Denverissä Jimmie aloitti musiikinopiskelun Wilberforce J. Whitemanin, orkesterinjohtaja Paul Whitemanin isän johdolla. Lunceford soitti alttosaksofonia jo kouluaikoina viulisti George Morrisonin orkesterissa. High schoolin jälkeen Lunceford jatkoi opintoja Fisk Universityssä.
Vuonna 1927 Lunceford toimi liikunnanopettajana Memphisissä ja perusti kouluun kaupungin ensimmäisen kouluyhtyeen, jonka mimi oli aluksi The Chickasaw Syncopators, mutta muuttui pian muotoon Jimmie Lunceford Orchestra. Yhtye teki ensilevytyksensä 1929 ja pitkän kiertueen jälkeen sai kiinnityksen yhtenä ensimmäisistä mustista esiintyjistä valkoisen yleisön täyttämälle Cotton Clubille New Yorkin Harlemissa. Luncefordin huumoripitoinen ohjelmisto sopi paikaan hyvin, ja yhtye tuli tunnetuksi tiukasta yhteissoitostaan ja kaksijakoisesta ”Lunceford two-beatistä” tavallisen nelijakoisen rytmin sijasta. Sovituksista vastasi etupäässä trumpetisti Sy Oliver.
Swingin kultakaudella 1930-luvulla Luncefordin orkesteria alettiin pitää täysin Ellingtonin, Earl Hinesin tai Count Basien orkesterien veroisena. Yhtye teki suuren Euroopan-kiertueen 1937, mutta joutui perumaan toisen suunnitellun kiertueen toisen maailmansodan puhjetessa pari vuotta myöhemmin. Orkesteri esiintyi vuoden 1941 elokuvassa Blues in the Night.
Heinäkuussa 1947 Lunceford kuoli sydänkohtaukseen esiintymislavalla Oregonissa 45 vuoden ikäisenä. Yhtyeen jäsenet yrittivät pitää kokoonpanoa yllä johtajansa kuoleman jälkeen, mutta yhtye hajosi kahta vuotta myöhemmin. Vuonna 2005 esiintyi Luncefordin orkesterin alkuperäisiä sovituksia soittanut The Jimmie Lunceford Legacy Orchestra North Sea Jazz Festivalilla Alankomaissa. Vuonna 2007 perustettiin Memphisiin The Jimmie Lunceford Jamboree Festival, ja kahta vuotta myöhemmin messinkinen nuottiveistos pystytettiin Luncefordin kunniaksi Memphisin Beale Streetille.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Jimmie Lunceford
Käännös suomeksi
Jared Diamond

| Jared Diamond |
| --- | --- |
 Jared Diamond amerikkalaisten maantieteilijöiden kokoontumisessa vuonna 2007.
Henkilötiedot
Syntynyt: 10. syyskuuta 1937 (ikä 87) Boston, Massachusetts, Yhdysvallat
Kansalaisuus:  Yhdysvallat
Koulutus ja ura
Tutkinnot:  Cambridgen yliopisto
Instituutti:  Kalifornian yliopisto, Los Angeles
Tutkimusalue:  evoluutiobiologia, fysiologia, eliömaantiede
Palkinnot:  Pulitzer-palkinto National Medal of Science
Aiheesta muualla
www.jareddiamond.org
Jared Mason Diamond (s. 10. syyskuuta 1937 Boston) on yhdysvaltalainen evoluutiobiologi, fysiologi, eliömaantieteilijä ja tietokirjailija. Diamond on maantieteen ja fysiologian professori Kalifornian yliopistossa, Los Angelesissa. Hänet tunnetaan parhaiten vuonna 1997 julkaistusta Pulitzer-palkitusta teoksestaan Tykit, taudit ja teräs. Hän sai akateemikon arvonimen Suomessa 2004.
Diamond on nimennyt useita lintujen alalajeja sekä uuden lintulajin salomoninluhtakanan (Gallirallus rovianae) vuonna 1991.
Palkintoja

Pulitzer-palkinto (tietokirjallisuus), 1998
Japanin Cosmos-palkinto, 1998
National Medal of Science, 1999
Teoksia

The Birds of Northern Melanesia: Speciation, Ecology, & Biogeography
Kolmas simpanssi. Ihmiseläimen evoluutio ja tulevaisuus.  ((The Third Chimpanzee. The Evolution and Future of the Human Animal, 1992.) Suomentanut Kimmo Pietiläinen)  Helsinki:  Terra Cognita, 2007.  ISBN 978-952-5202-92-2.
Miksi seksi on hauskaa?.  ((Why is Sex fun? The Evolution of Human Sexuality, 1997.) Suomentanut Tiina Ohinmaa)  Helsinki:  WSOY, 1998.  ISBN 951-0-22375-1.
Tykit, taudit ja teräs. Ihmisen yhteiskuntien kohtalot.  ((Guns, Germs and Steel. The Fates of Human Societes, 1997.) Suomentanut Kimmo Pietiläinen)  Helsinki:  Terra Cognita, 2003.  ISBN 952-5202-56-9.
Romahdus. Miten yhteiskunnat päättävät tuhoutua tai menestyä.  ((Collapse. How Societies Choose to Fail or Succeed, 2005.) Suomentanut Kimmo Pietiläinen)  Helsinki:  Terra Cognita, 2005.  ISBN 952-5202-84-4.
Maailma eiliseen saakka. Mitä voimme oppia perinteisistä yhteiskunnista.  ((The World Until Yesterday. What Can We Learn from Traditional Societies?, 2012.) Suomentanut Kimmo Pietiläinen)  Helsinki:  Terra Cognita, 2013.  ISBN 978-952-5697-62-9.
Mullistus. Valtiollisten kriisien käännepisteitä.  ((Upheaval. How Nations Cope with Crisis and Change, 2019.) Suomentanut Kimmo Pietiläinen)  Helsinki:  Terra Cognita, 2019.  ISBN 978-952-7367-00-1.
Aiheesta muualla

Kuvia tai muita tiedostoja aiheesta Jared Diamond Wikimedia Commonsissa
Kotisivut (Arkistoitu – Internet Archive) (englanniksi)
Mäkelä, Matti: Mitä oppisimme keräilijöiltä? (Kirja-arvio)  8.3.2013. Helsingin Sanomat. Viitattu 8.3.2013.
Israel Gelfand

Israel Gelfand
Israel Moisejevitš Gelfand (jidd. ‏ישראל געלפֿאַנד‎, ven. Израиль Моисеевич Гельфанд, Izrail Moisejevitš Gelfand; 2. syyskuuta (J: 20. elokuuta) 1913 – 5. lokakuuta 2009) oli venäläinen matemaatikko. Hän oli juutalainen.
Gelfandille myönnettiin kolme Leninin kunniamerkkiä, ja hänet valittiin vuonna 1977 Royal Societyn ulkomaalaisjäseneksi. Hän voitti vuonna 1978 matematiikan Wolfin palkinnon. Hän toimi vuosina 1966–1970 Moskovan matemaattisen seuran puheenjohtajana.
Gelfand asui vuodesta 1990 lähtien Yhdysvalloissa ja oli Yhdysvaltain kansallisen tiedeakatemian jäsen.
Gelfandin mukaan on nimetty muun muassa Gelfandin epäyhtälö.
Jesús Herrada

| Jesús Herrada |
| --- | --- |
 Jesús Herrada Critérium du Dauphinésa 2011.
Henkilötiedot
Koko nimi:  Jesús Herrada López
Syntynyt: 26. heinäkuuta 1990 (ikä 34)
Kansalaisuus:   Espanja
Pyöräilijä
Pituus:  183 cm
Paino:  72 kg
Joukkue:  Cofidis
Laji:  maantie
Rooli:  ajaja
Ajajatyyppi:  yleisajaja
Ura
Amatöörijoukkue(et)
2009 2010:  E.C.P. Continental Pro Caja Rural - Burunda - Club Ciclista
Ammattilaisjoukkue(et)
2011–2017 2018–:  Movistar Team Cofidis
Suurimmat voitot
  Maantieajon Espanjan-mestaruus 2013, 2017 Espanjan ympäriajo, 3 etappia 
 Tiedot päivitetty: 6. syyskuuta 2023 
Jesús Herrada López (s. 26. heinäkuuta 1990 Mota del Cuervo, Castilla-La Mancha) on espanjalainen maantiepyöräilijä. Hän aloitti ammattilaisuransa 2011 Movistar Teamissa, jota edusti vuoteen 2017 saakka. Kaudesta 2018 lähtien hän on ajanut Cofidis-tallissa.
Herrada voitti maantieajon Espanjan-mestaruuden 2013 ja 2017. Hän siirtyi Espanjan ympäriajon 2018 kokonaiskilpailun johtoon kuuluttuaan irtiottoryhmään kilpailun 12. etapilla. Hän johti kilpailua kahden etapin ajan. Seuraavan vuoden Espanjan ympäriajossa hän voitti kuudennen etapin, vuoden 2022 Vueltassa seitsemännen etapin ja vuoden 2023 kilpailussa 11. etapin.
Saavutuksia

Lähteet: Pro Cycling Stats, Cycling Archives
Ihon alla

Ihon alla voi tarkoittaa ainakin seuraavia:
Ihon alla (Under the Skin), brittiläinen elokuva vuodelta 1997
Ihon alla, suomalainen televisiosarja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ihon alla”, voi hakea sivunnimihaulla, laajalla sivunnimihaulla tai tekstihaulla.
J. C. Beaudin

| J>  C. Beaudin |
| --- | --- |

Henkilötiedot
Syntynyt: 25. maaliskuuta 1997 (ikä 27) Longueuil, QC, Kanada
Kansalaisuus:   Kanada
Jääkiekkoilija
Pelipaikka:  keskushyökkääjä
Maila:  oikea
Pituus:  185 cm
Paino:  89 kg
Seura
Seura:  TPS
Sarja:  SM-liiga
Pelinumero:  64
Pelaajaura
Pääsarjaura:  2019–
Aik. seurat:  Colorado Eagles (ECHL/AHL) San Antonio Rampage (AHL) Belleville Senators (AHL) Ottawa Senators (NHL) Laval Rocket (AHL) Grizzlys Wolfsburg (DEL)
NHL-varaus:  71. varaus, 2015 Colorado Avalanche
Jean-Christophe Beaudin (s. 25. maaliskuuta 1997 Longueuil, Quebec, Kanada) on kanadalainen jääkiekkoilija, joka pelaa SM-liigajoukkue Turun Palloseurassa. Hän on pelipaikaltaan keskushyökkääjä, mutta Beaudin osaa pelata myös laidassa. Hän laukoo oikealta. Beaudin on pelannut urallaan myös 22 NHL-ottelua Ottawa Senatorsissa kaudella 2019–2020.
Ura > Juniorivuodet

Beaudin vietti juniorivuotensa Quebecin paikallisissa juniorisarjoissa. Hän pelasi kaudella 2012–2013 QMAAA-sarjaa Collège Antoine-Girouard Gaulois'n joukkueessa, kunnes Rouyn-Noranda Huskies varasi Beaudinin 74. pelaajana QMJHL:n varaustilaisuudessa 2013. Samana kesänä myös Granby Inouk varasi hänet 83. pelaajana QJHL:n varaustilaisuudessa. Beaudin pelasi kauden 2013–2014 vielä pääasiassa Collège Antoine-Girouard Gaulois'n joukkueessa, jonka paras pistemies ja syöttäjä hän oli tehoilla 19+28=47, joilla Beaudin jakoi QMAAA:n pistepörssin seitsemännen sijan kolmen muun pelaajan kanssa. Loppukaudella hän pelasi myös neljä runkosarja- ja kaksi pudotuspeliottelua Huskiesin QMJHL-joukkueessa. Varsinaisella tulokaskaudellaan 2014–2015 Beaudin pelasi siellä 68 runkosarjaottelua tehopistein 14+39=53 ja kuusi pudotuspeliottelua tehopistein 1+4=5.
Colorado Avalanche varasi Beaudinin kolmannella kierroksella 71. pelaajana NHL:n varaustilaisuudessa 2015. Kaudella 2015–2016 hän oli tehoilla 33+49=82 Rouyn-Noranda Huskiesin toiseksi paras pistemies Francis Perronin jälkeen. Beaudin voitti QMJHL:n mestaruuden, President’s Cupin. Hän eteni Huskiesin kanssa Memorial Cupin finaaliin, mutta lopputurnauksen voitti kuitenin OHL-joukkue London Knights jatkoajalla lukemin 3–2. Kaudella 2016–2017 Beaudin oli tehoilla 30+50=80 Huskiesin paras syöttäjä ja hän jakoi joukkueen sisäisen pistepörssin voiton Antoine Wakedin kanssa. Pudotuspeleissä Beaudin teki 13 ottelussa tehot 8+12=20, joilla hän voitti Huskiesin sisäisen piste-, maali- ja syöttöpörssin.
Ura > NHL-tulokassopimus ja ammattilaisvuodet Pohjois-Amerikassa

Maaliskuussa 2017 Beaudin teki kolmivuotisen NHL-tulokassopimuksen Colorado Avalanchen kanssa. Hän aloitti kauden 2017–2018 ECHL-joukkue Colorado Eaglesin vahvuudessa, jossa Beaudin pelasi valtaosan kaudestaan tehden runkosarjassa 30 ottelussa tehot 7+20=27. Pudotuspeleissä hän teki 22 ottelussa tehot 10+8=18. Beaudin voitti kauden päätteeksi ECHL:n mestaruuden, Kelly Cupin. Yli puolet runkosarjastaan Beaudin pelasi kuitenkin AHL-joukkue San Antonio Rampagessa, jossa hän teki 34 ottelussa tehot 2+5=7. Beaudin nostettiin joukkueen vahvuuteen ensimmäisen kerran sarjakauden aikana marraskuussa 2017. Kauden 2018–2019 hän aloitti Eaglesissa tehden 42 runkosarjaottelussa tehot 6+7=13, kunnes helmikuussa 2019 Avalanche kauppasi Beaudinin Ottawa Senatorsiin vaihdossa hyökkääjä Max McCormickiin. Hän vietti loppukauden AHL-joukkue Belleville Senatorsissa tehden 20 runkosarjaottelussa tehot 1+2=3.
Kauden 2019–2020 Beaudin aloitti Belleville Senatorsin AHL-joukkueessa, kunnes vain kahden siellä pelatun ottelun jälkeen Ottawa Senators kutsui hänet NHL-vahvuuteensa lokakuussa 2019. Beaudin teki NHL-debyyttinsä kaksi päivää myöhemmin 23. lokakuuta 2019 Detroit Red Wingsia vastaan. Hän sai ottelussa jääaikaa 6.39 minuuttia. Beaudinille merkittiin myös teholukema –1. Beaudin pelasi NHL:ssä kauden aikana 22 runkosarjaottelua tehden yhden syöttöpisteen.
Lokakuussa 2020 Beaudin teki Ottawa Senatorsin kanssa vuoden mittaisen ja kaksisuuntaisen jatkosopimuksen, joka tuo hänelle NHL:n puolella 700 000 dollaria ja AHL:n puolella 80 000 dollaria. Tammikuussa 2021 seura asetti hänet siirtolistalle. Koska mikään toinen NHL-seura ei napannut Beaudinia vuorokauden kuluessa, hänet lähetettiin farmijoukkue Belleville Senatorsiin, jossa Beaudin pelasi koko koronaviruspandemian lyhentämän kauden 2020–2021. Hän voitti joukkueen sisäisen tehotilaston lukemalla +9. Beaudin nostettiin kerran Ottawan NHL-joukkueen varamiesten "taksiryhmään" toukokuussa 2021, mutta hänet lähetettiin kuitenkin jo seuraavana päivänä takaisin farmiin.
Heinäkuussa 2021 Beaudin teki vuoden mittaisen AHL-sopimuksen Laval Rocketin kanssa. Hän osallistui samana syksynä myös Montreal Canadiensin NHL-harjoitusleirille. Beaudin pelasi Rocketissa koko kauden 2021–2022.
Ura > Siirtyminen Eurooppaan

Kaudeksi 2022–2023 Beaudin siirtyi vuoden mittaisella sopimuksella Saksan DEL-liigan Grizzlys Wolfsburgiin. Hän teki siellä 43 runkosarjaottelussa tehot 13+12=25 ja 14 pudotuspeliottelussa tehot 4+5=9. Mestarien liigassa Beaudin pelasi seitsemän ottelua tehopistein 2+5=7. Tammikuussa 2023 hän teki Grizzlysin kanssa vuoden mittaisen jatkosopimuksen.
Beaudin siirtyi kaudeksi 2024–2025 vuoden mittaisella sopimuksella SM-liigajoukkue Turun Palloseuraan.
Pelityyli

TPS:n pelaajakoordinaattori Tomi Kallion mukaan Beaudin on oikealta ampuva, hyvän kokoinen ja erittäin monipuolinen keskushyökkääjä, joka pelaa vahvasti molempiin suuntiin. Kallion mukaan hänellä on kyky tehdä peliä ja vahvuutena on lisäksi hyvä laukaus. Kallion mukaan hän on myös hyvä luistelija.
Jimmie Collin

| Jimmie Collin> Henkilötiedot |
| --- | --- |
Syntynyt: 9. helmikuuta 1979 (ikä 45) Göteborg
Kansalaisuus:   Ruotsi
Kyokushin-ottelija
Aktiivisena:  1997–2017
Painoluokka:  keskisarja (1999–) kevytsarja (1997–1998)
Kätisyys:  oikea
Seura(t):  Keiko (2005–) Banzai Karate Kai (?–2004)
| Mitalit> Maa:   Ruotsi.Miesten WKO kyokushin.EM-kilpailut  | Mitalit> Maa:   Ruotsi.Miesten WKO kyokushin.EM-kilpailut  | Mitalit> Maa:   Ruotsi.Miesten WKO kyokushin.EM-kilpailut  | Maa:   Ruotsi> Miesten WKO kyokushin. |
| --- | --- | --- | --- |
|  Hopeaa | Antwerp 2012 | -80 kg |  |
|  Pronssia | Plovdiv 2008 | -80 kg |  |
|  Pronssia | Logrones 2010 | -80 kg |  |
| European Openweight Championships  | European Openweight Championships  | European Openweight Championships  |  |
|  Hopeaa | Kielce 2012 | avoin |  |
|  Pronssia | Oradea 2013 | avoin |  |
| Ruotsin mestaruuskilpailut  | Ruotsin mestaruuskilpailut  | Ruotsin mestaruuskilpailut  |  |
|  Kultaa | 1999 | -80 kg |  |
|  Kultaa | 2002 | -80 kg |  |
|  Kultaa | 2003 | -80 kg |  |
|  Kultaa | 2004 | -80 kg |  |
|  Kultaa | 2005 | -80 kg |  |
|  Kultaa | 2006 | -80 kg |  |
|  Kultaa | 2007 | +80 kg |  |
|  Kultaa | 2008 | -80 kg |  |
|  Kultaa | 2009 | -80 kg |  |
|  Kultaa | 2010 | -80 kg |  |
|  Kultaa | 2011 | -80 kg |  |
|  Kultaa | 2012 | +80 kg |  |
|  Kultaa | 2013 | -80 kg |  |
|  Kultaa | 2017 | -85 kg |  |
|  Hopeaa | 1998 | -70 kg |  |
|  Hopeaa | 2016 | -80 kg |  |
| Ranskan Open  | Ranskan Open  | Ranskan Open  |  |
|  Kultaa | 2006 | -80 kg |  |
|  Pronssia | 2004 | -80 kg |  |
|  Pronssia | 2005 | -80 kg |  |
| Tanskan Open  | Tanskan Open  | Tanskan Open  |  |
|  Kultaa | 2003 |  |  |
|  Kultaa | 2004 |  |  |
|  Kultaa | 2006 |  |  |
|  Kultaa | 2007 |  |  |
|  Pronssia | 2008 |  |  |
| Britannian Open  | Britannian Open  | Britannian Open  |  |
|  Pronssia | 2010 | -80 kg |  |
|  Pronssia | 2012 | -80 kg |  |
| Walesin Open  | Walesin Open  | Walesin Open  |  |
|  Kultaa | 2003 | -80 kg |  |
| Sveitsin Open  | Sveitsin Open  | Sveitsin Open  |  |
|  Hopeaa | 2005 |  |  |
| Branko Bosniak Memorial Tournament  | Branko Bosniak Memorial Tournament  | Branko Bosniak Memorial Tournament  |  |
|  Kultaa | 2009 | -80 kg |  |
Jimmie Collin (s. 9. helmikuuta 1979 Göteborg) on ruotsalainen karateka. Hän saavutti Kyokushinin WKO-liitossa EM-hopeaa kahdesti 2012 ja on neljätoistakertainen Ruotsin mestari.